CELEX: 32005R1037
Language: sl
Date: 2005-07-01 00:00:00
Title: Uredba Komisije (ES) št. 1037/2005 z dne 1. julija 2005 o uvedbi izrednih ukrepov za zaščito in obnovitev staleža sardonov v podobmočju ICES VIII

2.7.2005   
            
            
               SL
            
            
               Uradni list Evropske unije
            
            
               L 171/24
            
         UREDBA KOMISIJE (ES) št. 1037/2005
   z dne 1. julija 2005
   o uvedbi izrednih ukrepov za zaščito in obnovitev staleža sardonov v podobmočju ICES VIII
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti,
   ob upoštevanju Uredbe Sveta (ES) št. 2371/2002 z dne 20. decembra 2002 o ohranjevanju in trajnostnem izkoriščanju ribolovnih virov v okviru skupne ribiške politike (1) in zlasti člena 7(1) Uredbe,
   ob upoštevanju naslednjega:
   
               (1)
            
            
               Novi znanstveni podatki Mednarodnega sveta za raziskovanje morja (ICES) kažejo, da so potrebni izredni ukrepi za zaščito in obnovitev staleža sardonov v podobmočju ICES VIII. Zato je treba takoj prenehati z ribolovom za obdobje treh mesecev.
            
         
               (2)
            
            
               Med obdobjem prenehanja bo Komisija po posvetovanju z Znanstvenim, tehničnim in gospodarskim odborom za ribištvo izdelala oceno, če je treba prenehanje ponovno pregledati.
            
         
               (3)
            
            
               Zato je primerno, da Komisija na lastno pobudo sprejme ukrepe za zaščito staleža sardonov –
            
         SPREJELA NASLEDNJO UREDBO:
   Člen 1
   Ribolov sardonov v podobmočju ICES VIII se prepove. Prav tako je od datuma začetka veljavnosti te uredbe prepovedano imeti na krovu, pretovarjati ali iztovarjati sardone, ujete na podobmočju ICES VIII.
   Člen 2
   Ta uredba začne veljati dan po objavi v Uradnem listu Evropske unije.
   Uporablja se tri mesece.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 1. julija 2005
      
         
            Za Komisijo
         
         Joe BORG
         
            Član Komisije
         
      
   
   
      (1)  UL L 358, 31.12.2002, str. 59.